কালই মুড়িগঙ্গা নদীর উপর গঙ্গাসাগর সেতুর শিলান্যাস মুখ্যমন্ত্রীর

ওয়েবডেস্ক- বাংলায় ভোটের (Vote) উত্তাপ বাড়ছে। নির্বাচন কমিশন (Election Commission) থেকে শুরু করে বিজেপিকে তুলোধনা করতে ছাড়ছে না শাসক দল। তার মধ্যেই বাংলায় উন্নমুখী প্রকল্পগুলি চলছে। সামনেই গঙ্গাসাগর মেলা (Gangasagar) । এই মেলায় আসতে যাতে পুণ্যার্থীদের কোনও সমস্যা না হয় তার জন্য সচেষ্ট বাংলার মুখ্যমন্ত্রী মমতা বন্দ্যোপাধ্যায়। কালই একাধিক কর্মসূচি নিয়ে গঙ্গাসাগর আসবেন মুখ্যমন্ত্রী (Cm Mamata Banerjee)। যোগ দেবেন পরিষেবা প্রদান অনুষ্ঠানে। সেখান থেকেই একটি শিলান্যাস ও একটি সেতুর উদ্বোধন করবেন তিনি। মুড়িগঙ্গা নদীর (Muriganga River) উপর গঙ্গাসাগর সেতুর শিলান্যাস ও ক্যানিং ১ ও ২ ব্লকের সংযোগকারী একটি সেতুর উদ্বোধন করবেন মুখ্যমন্ত্রী।

মকর সংক্রান্তি দিন লক্ষ লক্ষ পুণ্যার্থীর আগমন হয় গঙ্গাসাগর মেলায়। প্রতি বছরই সমস্ত প্রস্তুতি খতিয়ে দেখতে যান মুখ্যমন্ত্রী,এবারেও তার অন্যথা হবে না।

আরও পড়ুন- কবে থেকে শুরু গঙ্গাসাগর মেলা?

মুড়িগঙ্গার উপর সেতু নির্মাণের জন্য নির্মাণকারী সংস্থা চূড়ান্ত করার কাজ সম্পন্ন করেছে। এই কাজের দায়িত্ব পেয়েছে লার্সেন অ্যান্ড টুব্রো। খরচ হবে প্রায় ১৭০০ কোটি টাকা। এই সেতু তৈরি হয়ে গেলে আর স্বাগরদ্বীপে পৌঁছতে আর জলপথে যাওয়ার প্রয়োজন হবে না। কলকাতা থেকে সোজা গাড়ি নিয়ে পৌঁছে যাওয়া যাবে স্বাগরদ্বীপ। এছাড়াই ক্যানিংয়ে সেতু দীর্ঘদিনের দাবি ছিল স্থানীয়দের, সেই দাবিও পূরণ করতে চলেছেন মুখ্যমন্ত্রী।

কাল সাগরদ্বীপের হেলিপ্যাডে পাশেই হবে পরিষেবা প্রদান অনুষ্ঠান। সেখান থেকে অনুষ্ঠান সেরে কপিল মুনির আশ্রম ও ভারত সেবাশ্রমে যাওয়ার কথা আছে মুখ্যমন্ত্রীর।